كيكة ديال الكوكوت ساهلة و كتجي بنينة بزاااف مقادير الكيكة : 4 ديال البيضات كاس صغير زيت كاس صغير وربع من السكر كاس صغير ماء عادي 1فاني4معالق كبار كاكاو 2خمارات حمرين والطحين على حسب المقادير تقريبا10 معالق ديال الطحين عامرين مزيان اواكثرعلى حسب الخيط . للتزين: 1دانون شكلاط10مرصوات ديال شكلاط اسود ندوب الشكلاط في حمام مريم ثم زيد عليه دانون شكلاط. السيرو: كاس من القهوة مقطرة مزيان . طريقة التحضير : في الخلاط الكهربائي نضع البيض ونخدم مزيان ثم السكر ونخدم داءما و نحن كنزيد الزيت شوية بشوية ثم الفاني والماء ونطحن الجميع مزيان ونكب الخليط في اناء ثم نزيد الطحين والخميرة والكاكاو مغربلين ونخلط غير بمعلقة خشب غير بشوية ثم نكب الخليط في كوكوت مدهونة مزيان بالزبدة ومرشوشة بالطحين ونسد عليها ثم نعمل الصفارة ونضعها فوق صفيحة معدنية اللي كنعمل تحت الطاجين او فوق مقلى ديال وجدة ونقص على العافية خاص تكون مهيلة بزاف انا كننقص عليها من الساعة ديال البوطا ونحسب ساعة ونطفو عليها ونخلوها 5 دقائق عاد نحل عليها ثم تبرد ونقطعها من الوسط ثم نسقوها بالقهوة وندهنها بالشكلاط ثم نرد عليها الطبقة الثانية وندهنها كاملة بالشكلاط. ونزوق باللوز افلي من الجوانب والديكور اتركه على حسب دوقكم. وبالصحة والراحة .